KADOCSA LÁSZLÓ (1)

**Vélemények a felsőoktatási törvény koncepciójának a tanárképzési fejezetéhez**

**(a mérnöktanár képzésben érdekelt intézmények(BME, OE, SZE, PTE, DF) tanárképző intézeteivel egyeztetett vélemény)**

1., Bár az osztatlan öt +egy gyakorlati év hosszúnak tűnik, visszafoghatja a jelentkezési hajlandósághoz és drágítja a képzést, de a kétszakos képzés esetében hozzájárulhat a minőség javításához. Ugyanakkor az egységes tanárképzés érdekében elfogadható a 6. év hallgatói jogviszony (és „hallgatói munkadíj”) keretében, amennyiben az a tanári gyakornoki időbe is beszámít, két évre csökkentve azt

2., A diszciplináris és a tanári felkészítés (benne a szakmódszertanok) kreditjeinek mennyiségét és arányát jónak tartjuk és támogatjuk. Ugyanakkor értelmezendő (vagy törlendő) „ A diszciplináris képzésben a tanárok számára meghirdetett kurzusok 25%-a tanári felkészülést szolgálja” kitétel. A minőségi tanárképzés érdekében tett lépésként értékeljük a szakmódszertanok arányának növelését.

3., Jónak tartjuk, hogy az alapmodell első öt éve nyitott, átjárást biztosít mindkét irányban (tanári, nem tanári), és lehetővé teszi azt is, hogy az alapképzési szakon a diploma (mérnöki) kiadható legyen, azaz kétciklusú, valamint párhuzamos és követő formában is megszervezhető legyen a képzés.

4., Feltétlen támogatjuk, hogy a törvény szellemében módosított tantervek „akkreditációja” intézményi (szenátusi) hatáskörbe kerüljön, amelyet a MAB a soron következő intézmény akkreditáció során vizsgál felül.

5., Támogatjuk a Tanárképző Intézetek megerősítését, tartalmi, szervezési és gyakorlati képzési feladatait ellátó és koordináló funkcióinak ellátásában. Ugyanakkor értelmezendő (ill. pontosítandó) a Tanárképző Intézeten belül a „szakma, szakmódszertan és a pedagógia-pszichológia arányos képviselete”.(A szakmai képviselet a diszciplináris egységeknél van!). A Tanárképző Intézet egyuttal a neveléstudományi ill. pedagógusképzési kutatások szintere is, benne a Doktori Iskolákkal( intézményi vagy közös) és a pedagógus továbbképzési programokkal. A Tanárképző Intézetek működtetik a gyakorló iskolákat és „mentor” tanári hálózatot.

6., Támogatjuk a hiányszakmák (természettudományos és műszaki) esetében a kiemelt ösztöndíj alapításának lehetőségét.

7., A felvételi eljárás keretében az alkalmasság és elkötelezettség megitélése indokolt lehet.

A tervezett változások a tanári pálya súlyának, fontosságának üzenetét hordozzák a célok megvalósulása nagymértékben függ a pedagógus életpálya modell tényleges megvalósulásától, anyagi, erkölcsi megbecsülésének, presztizsének növekedésétől. Sok függ továbbá a később kidolgozásra kerülő jogszabályoktól, azok tartalmától.

Budapest, 2010-11-18

 Kadocsa László